لمارية (ب نّڭليزية Tide، ب لفرانساوية Marée) هوّا موصطلح عند نّاس د لبحر، لي كيشير ل لمستوى د لما د لبحر، ؤ لي تّبديلات ديالهوم سبابهوم لمفعول د لجادبية د لقمر ؤ د شّمش على لأرض ؤ دّوران د لأرض. ملي كاتكون لمارية نازلة بزاف، عند لبحّارا كاتسمّا "لمارية لحسيبة"، ؤ ملي كاتكون طالعة، ؤلا كيما كيتڭال ملي "لبحر كيملا"، سيرتو ف شتنبر كاتسمّا "لمارية لغشطية". ملي كيطلع لما بزاف دقة وحدة، كاتسمّا لفيضة. حسن أميلي. المعجم البحري و الملاحي: عربي فرنسي مغربي. ص. 101. "شنو لي كيسبب لماريات؟".